CELEX: C2006/331/14
Language: da
Date: 2006-12-30 00:00:00
Title: Sag C-170/05: Domstolens dom (Første Afdeling) af 14. december 2006 — Denkavit Internationaal BV og Denkavit France SARL mod Ministre de l'Économie, des Finances et de l'Industrie (anmodning om præjudiciel afgørelse fra Conseil d'État (Frankrig)) (Etableringsfrihed — selskabsskat — udbytteudlodning — skattefritagelse for udbytte betalt til hjemmehørende selskaber — kildebeskatning af udbytte betalt til ikke-hjemmehørende selskaber — dobbeltbeskatningsoverenskomst — mulighed for at fradrage et indeholdt beløb i den skat, der skal betales i en anden medlemsstat)

30.12.2006   
            
            
               DA
            
            
               Den Europæiske Unions Tidende
            
            
               C 331/9
            
         Domstolens dom (Første Afdeling) af 14. december 2006 — Denkavit Internationaal BV og Denkavit France SARL mod Ministre de l'Économie, des Finances et de l'Industrie (anmodning om præjudiciel afgørelse fra Conseil d'État (Frankrig))
   (Sag C-170/05) (1)
   
   (Etableringsfrihed - selskabsskat - udbytteudlodning - skattefritagelse for udbytte betalt til hjemmehørende selskaber - kildebeskatning af udbytte betalt til ikke-hjemmehørende selskaber - dobbeltbeskatningsoverenskomst - mulighed for at fradrage et indeholdt beløb i den skat, der skal betales i en anden medlemsstat)
   (2006/C 331/14)
   Processprog: fransk
   Den forelæggende ret
   Conseil d'État
   Parter i hovedsagen
   
      Sagsøgere: Denkavit Internationaal BV og Denkavit France SARL
   
      Sagsøgt: Ministre de l'Économie, des Finances et de l'Industrie
   Sagens genstand
   Anmodning om præjudiciel afgørelse — Conseil d'État — fortolkning af artikel 43 EF — kildebeskatning af udbytte, der udloddes til et moderselskab, der er hjemmehørende i en anden medlemsstat, men fritagelse for udbytte, der udloddes til et moderselskab, der er hjemmehørende i indlandet — dobbeltbeskatningsoverenskomst, der foreskriver mulighed for at fradrage skatten i den skat, der skal betales i en anden medlemsstat
   Konklusion
   
               1)
            
            
               Artikel 43 EF og 48 EF er til hinder for en national lovgivning, der udgør en diskriminerende begrænsning af etableringsfriheden, idet et ikke-hjemmehørende moderselskab herefter udbyttebeskattes, mens hjemmehørende moderselskaber næsten fuldstændig fritages herfor.
            
         
               2)
            
            
               Artikel 43 EF og 48 EF er til hinder for en national lovgivning, hvorefter alene ikke-hjemmehørende moderselskaber pålægges en kildebeskatning af udbytte udloddet af hjemmehørende datterselskaber, selv om en dobbeltbeskatningsoverenskomst mellem den pågældende medlemsstat og en anden medlemsstat, hvorefter en sådan kildebeskatning er tilladt, giver mulighed for at fradrage den skat, der svares i medfør af den nævnte nationale lovgivning, i skatten i den anden medlemsstat, når et moderselskab ikke i denne anden medlemsstat kan foretage det fradrag, der er omhandlet i nævnte overenskomst.
            
         
      (1)  EUT C 155 af 25.6.2005.